Document ID: /roh_data/filtered/fineweb-2-filterrobots_roh.jsonl.gz/71632

Ch'i dettia uss betg gist d'in di sin l'auter midadas, da quai èn Petra Camathias e Peter Vesti pertscharts. Ma tuttina speran els dus ch'èn engaschads en projects da promoziun dal rumantsch a Turitg sin sustegn. Uss hajan els dus mussà a Carmelia Maissen e Duri Campell che project concrets sajan denturn e ch'i drovria sustegn.
Per il burgaisdemocrat Duri Campell è ina chaussa clera, la politica saja betg quella ch'haja da vegnir cun projects. Ideas ed iniziativas drovia quai da las persunas ch'èn en la diaspora. Uschia sco ils projects da Petra Camathias (presidenta Quarta Lingua) e Peter Vesti (iniziant Canorta Rumantscha). Sch'ils projects sajan buns lura saja er la schanza intacta da survegnir sustegn finanzial è Campell persvadì. Er Carmelia Maissen è da l'avis ch'i dovra ideas dals pertutgads. Ella vesa dentant er schanzas per la promoziun da rumantsch sin ils champs da la digitalisaziun e la furmaziun. Er là stuessi la politica vegnir pli activa.
RR actualitad 11:00